Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Eesti noormeeste U-21 jalgpallikoondis pidas kolmapäeval avamängu Balti turniiril, kui Leedu eakaaslaste vastu võeti ülikindel 5:1 võit.
Lumistes tingimustes peetud mängu esimene poolaeg oli sündmusterohke. Juba teisel minutil teenis Leedu trahvikasti nurga lähistelt karistuslöögi, ent see lendas kõrge kaarega üle Kaur Kivila valvatava värava, kirjutab jalgpall.ee.

Skoori avas hoopis Eesti, kui kuuendal minutil pääses Nikita Ivanov kaitseliini selja taha jooksma ja tema löök läks Nojus Stankevičiuse puutest väravasse. Leedulased tõid viigiseisu tabloole üsna kiirelt, kui 11. minutil kukutas Andreas Vaher karistusalas Deividas Dovydaitise ning Kristupas Keršys realiseeris kindlalt penalti. Esimese veerandtunni lõpus teenis Eesti nurgalööke, mis tekitasid vastaste karistusalas ärevust, ent väravaid nendest olukordadest ei sündinud. Juhtohjad haaras Eesti taas 23. minutil, kui Nikita Mihhailovi madalale söödule pani jala vastu Rokas Antanas Župerka ning pall veeres posti kõrvale.

Eduseis suurenes viis minutit hiljem, kui Danil Kuraksin võttis osavalt tsenderduse endale ette ja tõstis teise puutega palli filigraanselt üle Leedu väravavahi Geraldas Širvinskase. Eestil oli avapoolaja lõpu eel mitu head võimalust veelgi seisu kindlustada, kuid nendes olukordades tegutses Širvinskas hästi ning hoidis külalisi vee peal.

Teisel poolajal ajasid mõlemad võistkonnad üha tihenevas lumesajus väravat taga, kuid paremini õnnestus see Eestil. Võõrustajad napsasid 57. minutil Leedu karistusala lähistel palli ning Aleksandr Šapovalov realiseeris võimaluse tugeva ja täpse löögiga. Šapovalov oli täpne ka kümme minutit hiljem, kui lõi peaga väravasse Kristo Hussari tsenderduse ja vormistas sellega ka lõppseisu.

Eesti järgmine mäng toimub reedel, 18. novembril, kui kell 13 kohtutakse Valmieras Läti eakaaslastega. Balti turniiri viimane mäng toimub 20. novembril, kui Vilniuses võtavad mõõtu Leedu ja Läti.
## Pealkiri:

user
Eesti U-21 jalgpallikoondis lõi Balti turniiri avamängus viis väravat
assistant